hotchpotch/miracl-hf-unified huggingface dataset:
Armands Bērziņš
Armands Bērziņš (s. 27. joulukuuta 1983 Riika, Latvian SNT, Neuvostoliitto) on latvialainen jääkiekkoilija, pelipaikaltaan keskushyökkääjä. Isokokoinen Bērziņš ampuu vasemmalta.
Bērziņš aloitti uransa latvialaisessa Prizma Riiassa. Hän pelasi seurassa myös seuraavalla kaudella, mutta siirtyi kesken kauden Riika 2000 -joukkueeseen. Tämän jälkeen hän siirtyi rapakon taakse QMJHL-junioriliigaan Shawinigan Cataractesiin, jossa hän pelasi kaksi kautta. Minnesota Wild varasi Bērziņšin 155. pelaajana vuoden . Kaudeksi 2003–2004 Bērziņš siirtyi ECHL-liigan Louisiana IceGatorsiin, josta hän siirtyi tämän jälkeen Wheeling Nailersiin. Kaudeksi 2005–2006 hän siirtyi Valko-Venäjän liigassa pelaavaan Riika 2000 -joukkueeseen.
Kaudeksi 2006–2007 hän siirtyi Tšekin Extraligassa pelaavaan Vsetínská Hokejováan. Hän siirtyi kuitenkin kesken kauden kotimaahansa Riika 2000:n joukkueeseen. Seuraavan kauden hän aloitti samassa seurassa, mutta siirtyi Tšekin kakkosliigassa pelaavaan Jestřábi Prostějoviin, josta hän jatkoi slovakialaiseen HK Nitraan. Kaudeksi 2008–2009 Bērziņš siirtyi vastavihittyyn KHL-liigaan Dinamo Riikaan. Hän pelasi runkosarjassa 44 ottelua tehopistein 5+8=13. Seuraavalla kaudella hänen peliaikansa KHL:ssä laski 22 otteluun. Hän vietti suurimman osan kaudesta farmijoukkueessa Dinamo-Juniors Riika, joka pelasi Valko-Venäjän liigassa.
Elokuun 2010 Bērziņš siirtyi try-out-sopimuksella SM-liigassa pelaavaan HPK:hon. Hän vakuutti HPK:n johdon monipuolisuudellaan ja sai seuran kanssa yhden vuoden sopimuksen. Ensimmäisessä liigaottelussaan syyskuussa TPS:a vastaan Bērziņš kirjautti itselleen syöttöpisteen Jukka Laamasen tekemään maaliin. Bērziņš pelasi kaudella myös laitahyökkääjän paikalla ja teki 55 runkosarjaottelussa tehot 11+7=18 noin 13 ja puolen minuutin peliajalla ottelua kohden. Pudotuspelien kahdessa ottelussa hän saalisti yhden syöttöpisteen. Kesällä 2011 Bērziņš teki koesopimuksen Dinamo Riian kanssa, mutta joukkue ei jatkanut enää hänen sopimustaan koeajan jälkeen.
Bērziņš pelasi kauden 2011–2012 Valko-Venäjän pääsarjan Junost Minskissa ja siirtyi seuraavaksi kaudeksi Ukrainan pääsarjan Kompanion-Naftohaziin.
Bērziņš kuuluu Latvian jääkiekkomaajoukkueen vakiokasvoihin. Hän pelasi maajoukkueessa useissa nuorten ikäluokkien arvokisoissa. Hän pelasi maan joukkueessa vuoden 2006 Torinon talviolympialaisissa, jossa hän keräsi viidessä ottelussa yhden tehopisteen. Hän edusti maata myös seuraavan vuoden Moskovan MM-kilpailuissa, joissa hän teki oivat 1+2=3-tehot. Bērziņš edusti Latviaa myös vuosien 2008 ja 2009 MM-kilpailuissa, joissa hän teki yhteensä yhden tehopisteen. Hän oli mukana maan joukkueessa vuoden 2010 Vancouverin talviolympialaisissa, jotka olivat hänelle toiset olympialaiset. Bērziņšin ainoa mitali arvokisatasolla on 2. divisioonan nuorten MM-kilpailujen pronssi vuodelta 2002.
Bērziņš on monipuolinen ja ulottuva isokokoinen keskushyökkääjä, jota voi käyttää sekä yli- että alivoimalla. Hänen muut vahvuudet ovat liikkumisessa. Hän ampuu vasemmalta.
Uthman ibn Affan
Uthman ibn Affan (, k. 656) oli muslimien kolmas kalifi. Hänet valittiin tehtäväänsä Umarin jälkeen vuonna 644. Hän perusti komitean kokoamaan Koraania profeetta Muhammadin ilmestyksistä. Uhtmanin hallinto oli huonosti järjestäytynyt ja riitainen arabiarmeijan valloittamien maiden saaliista. Lopulta kapinan seurauksena Uhtman surmattiin vuonna 656. Hänen sukunsa Umaijadit hallitsivat kalifeina vuoteen 750.
Jälkikäteen Uthmania pidettiin yhtenä oikeaanjohdetuista kalifeista. Häneen viitataan usein pelkällä etunimellä muodoissa Uthman tai Othman. Hänen jälkeensä kalifiksi nousi Ali.
Soutu olympialaisissa
Soutu on ollut olympialaisissa kilpailuohjelmassa toisista olympialaisista, vuodesta kesäolympialaisista 1900 lähtien. Soudun piti olla ohjelmassa jo ensimmäisissä Ateenan olympialaisissa vuonna 1896, mutta tuolloin myrskyinen meri pakotti perumaan soutukilpailut. Naisten soutu tuli mukaan olympiaohjelmaan vuonna 1976.
Parhaiten menestyneitä maita olympialaisten soudussa ovat Yhdysvallat, Iso-Britannia, Saksa ja Itä-Saksa.
Nykyään olympialaisten soudussa on 14 olympialuokan tapahtumaa, joista kahdeksan miehille ja kuusi naisille. Olympialuokan kilpailuissa venettä soutaa luokasta riippuen yksi, kaksi, neljä tai kahdeksan soutajaa. Miesten kilpailutapahtumia ovat yksikkö (M1x), pariairokaksikko (M2x), pariaironelonen (M4), perämiehetön kaksikko (M2-), perämiehetön nelikko (M4-), kahdeksikko (M8+), kevyt pariairokaksikko (LM2-) ja kevyt pariaironelikko (LM4-). Naisten tapahtumia ovat yksikkö (W1x), pariairokaksikko (W2x), pariaironelonen (W4), perämiehetön kaksikko (W2-), kahdeksikko (W8+) ja kevyt pariairokaksikko (WM2-).
Olympiaohjelmasta on poistettu miesten perämiehellinen kaksikko ja perämiehellinen nelonen, sekä naisten perämiehellinen nelonen.
Ratojen pituudet ovat olleet miesten kilpaluissa aina 2000 metriä. Naisten kilpailumatka pidennettiin 2000 metriin vuoden 1988 olympialaisissa, tätä ennen naisten radan pituus oli 1000 metriä.
Miesten kevyessä luokassa keskipaino 70kg tai alle, naisten kevyessä luokassa keskipaino alle 57 kg.
Järvenpään vaakuna
Järvenpään vaakuna on Järvenpään kaupungin tunnus. Vaakunan aihe viittaa Tuusulanjärven taiteilijayhteisöön, joka sijaitsee myös Tuusulasta sittemmin erotetun Järvenpään kauppalan alueella, ja erityisesti Jean Sibeliukseen. Lyyra kuvaa myös paikkakunnan merkitystä koulukeskuksena.
Vaakunan selitys on ”sinisessä kentässä hopeinen siivekäs lyyra”. Vaakunan on suunnitellut Olof Eriksson, ja Järvenpään kauppalanvaltuusto hyväksyi sen kokouksessaan 25. marraskuuta 1955. Sisäasiainministeriö vahvisti vaakunan käyttöön 10. helmikuuta 1956.
Soldier (albumi)
Soldier on Iggy Popin albumi vuodelta 1980. Kappaleista "Loco Mosquito", "Dog Food" ja "Knocking 'Em Down (in the City)" julkaistiin musiikkivideot. Lisäksi David Bowie ja Simple Minds lauloivat kappaleessa "Play it Safe".
Kaikki kappaleet kirjoittanut Iggy Pop, ellei toisin mainita.
Strange Music
Strange Music on yhdysvaltalainen hip hopiin erikoistunut levy-yhtiö.
Levy-yhtiön artistien musiikki keskittyi alunperin lähinnä Tech N9nen luomaan tyyliin, jossa perinteisiä Midwest hip hopin aineksia kuten nopeaa chopper-räppäystä sekoitettiin horrorcoren, rockin ja elektronisen hip hopin elementteihin. Viime vuosina Strange Music on kuitenkin laajentanut genrekattaustaan ja yhtiön talliin on otettu mm. R&B-artisti Mackenzie Nicole, popyhtye AboveWaves ja laulaja Darrein Safron.
Strange Musicin artisteilla on kehittynyt myös omanlainen tyylinsä horrorcoren suhteen. Useimmista genren artisteista poiketen he eivät pääasiallisesti räppää väkivallasta tai murhista vaan käsittelevät usein yliluonnollisen ja mustaa magiaa sivuavan tematiikan ympärillä mm. hulluksi tulemista, pahuutta ja elämän kriisejä. Linjasta poikkesi kuitenkin yhtiön entinen artisti Brotha Lynch Hung, joka säilytti jo 90-luvulla syntyneen eksplisiittisen sanoitustyylinsä, jossa hän hyppäsi usein kappaleissaan itse sarjamurhaajan rooliin ja räppäsi yksityiskohtaisesti esimerkiksi kannibalismista ja itsemurhasta.
Kentauri (täsmennyssivu)
Kentauri voi tarkoittaa seuraavia:
747 Winchester
747 Winchester on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. H. Metcalf vuonna 1913. Pikkuplaneetta sai nimensä löytöpaikkansa, Yhdysvaltojen Massachusettsin osavaltiossa sijaitsevan Winchesterin kaupungin mukaan. Ennen nimäämistään asteroidi tunnettiin tunnuksella 1913 QZ.
Winchester on kooltaan melko suuri, sillä sen läpimitta on noin 172 kilometriä. Akselinsa ympäri pikkuplaneetta pyörähtää noin 9,40 tunnissa. Winchesterin radan inklinaatio eli kaltevuus on melko suuri. Se on noin 18,17 astetta. Kuitenkin esimerkiksi yhden suurimmista päävyöhykkeen asteroideista nimeltä Pallas inklinaatio on huomattavasti suurempi kuin Winchesterin. Se on jopa 34,84 astetta.
Top Chef Suomi
Top Chef Suomi on suomalainen versio yhdysvaltalaisesta "Top Chef" -tositelevisioformaatista, jossa kokit kilpailevat toisiaan vastaan ruoanlaittoon liittyvissä haasteissa. Ohjelmaan pääsevät kilpailemaan vain alan ammattilaiset.
Ohjelman päätuomari on kokki Hans Välimäki, juontaja-tuomarina toimii kokki ja entinen malli Pipsa Hurmerinta ja kolmantena vakiotuomarina Royal Ravintoloiden liiketoimintajohtaja Pia Kämppi. Vierailevana tuomarina nähdään alkuperäisessä Top Chefissä menestynyt, suomalaissyntyinen Stefan Richter. Top Chef -tittelistä kisaa 12 ravintola-alan ammattilaista.
Top Chefin jokainen jakso koostuu kahdesta tehtävästä: alussa nähdään mielikuvitusta ja nopeutta vaativa tulikoe, jonka voittaja on turvassa pudotuksesta. Pudotushaaste voi olla mitä vain hienostuneiden juhlien järjestämisestä jääkiekkojoukkueen muonitukseen. Lopuksi kokkikilpailijat joutuvat tuomariston eteen arvioitavaksi ja huonoiten onnistunut joutuu jättämään kisan kesken.
Ensimmäinen tuotantokausi alkoi Sub-kanavalla 26. tammikuuta 2011.Toinen tuotantokausi alkoi Sub-kanavalla 4. tammikuuta 2012. Toisen kauden ensimmäisessä jaksossa nähtiin yllätyskäänne, kun heti ensimmäisen tehtävän jälkeen yksi kilpailijoista joutui lähtemään kisasta.
Kolmas tuotantokausi alkoi MTV3-kanavalla 5. helmikuuta 2013.
Turun lentokerho
Turun lentokerho ry on Turun lentoasemalla ja Oripään lentokentällä toimiva purje- ja moottorilentokerho. Yhdistys on perustettu vuonna 1948, joskin toiminta juontaa juurensa vuonna 1931 perustettuun Varsinais-Suomen Ilmapuolustusyhdistykseen, joka toimi Artukaisten lentokentältä. Kerholla on 3 moottorikonetta, 3 moottoripurjekonetta ja 5 purjekonetta. Lentotoiminnan lisäksi kerho harjoittaa teoria- ja lentokoulutusta sekä palolento- ja SAR-toimintaa. Yhdistys on Suomen Ilmailuliiton jäsen.
Vuonna 1989 Turun lentokerholle myönnettiin Kar-Airin kiertopalkinto tuloksellisesta moottorilentotoiminnasta.
Moottorikoneet
Moottoripurjekoneet
Purjekoneet
Turun lentokerhon kotisivut
Ave verum corpus
Ave verum corpus on 1300-luvulta peräisin oleva ehtoollisvirsi, joka on yhdistetty vuonna 1362 kuolleeseen paavi Innocentius VI:een. Tunnetuimman musiikin sanoihin on säveltänyt Mozart.
Peter-Michael Kolbe
Peter-Michael Kolbe (s. 2. elokuuta 1953 Hampuri) on saksalainen soutaja, joka saavutti yksikkösoudussa viisi maailmanmestaruutta ja kolme olympiahopeaa 1970–1980-luvuilla.
Kolbea on kutsuttu kaikkien aikojen parhaaksi soutajaksi, joka ei ole voittanut olympiakultaa. Montrealissa 1976 ja Los Angelesissa 1984 hän hävisi Pertti Karppiselle ja Soulissa 1988 Thomas Langelle. Moskovan olympialaisiin 1980 hän ei voinut osallistua Saksan liittotasavallan boikotoidessa kilpailuja.
Kolbe voitti yksikön maailmanmestaruuden Nottinghamissa 1975, Hamiltonissa 1978, Münchenissä 1981, Duisburgissa 1983 ja Nottinghamissa 1986. Lisäksi hän sai hopeaa Bledissä 1979 ja Kööpenhaminassa 1987 sekä pronssia Hazewinkelissä 1985. Hän voitti myös Euroopan-mestaruuden Moskovassa 1973.
Sinfonia nro 4 (Brahms)
Johannes Brahms sävelsi neljännen sinfoniansa e-mollissa (op. 98) vuosina 1884–1885. Sinfonia jäi hänen viimeisekseen. Se kantaesitettiin Meiningenissä 25. lokakuuta 1885 hänen johdollaan. Aiemmin versio kahdelle pianolle oli jo esitetty pienelle yksityiselle yleisölle säveltäjän toimiessa toisena pianistina.
Teos koostuu neljästä osasta:Neljäs osa on esimerkki sinfonisesta chaconnesta.
Amor Prohibido (kappale)
"Amor Prohibido" on meksikolaisen Selenan esittämä kappale vuodelta 1994. Se oli ensimmäinen single hänen 5. studioalbumistaan "Amor Prohibido". Sen ovat tehneet A.B. Quintanilla III ja Pete Astudillo. Kappale voitti kaksi palkintoa vuonna 1994. Meiju Suvas on esittänyt sen suomeksi nimellä "Kielletty rakkaus".
Lagginhorn
Lagginhorn on 4 010 metriä korkea vuori Sveitsissä Valais’n Alpeilla.
Pyhämaan uusi kirkko
Pyhämaan uusi kirkko rakennettiin Ruotsin yli-intendentinviraston vuonna 1795 laatimien piirustusten mukaan harmaakivestä vanhan uhrikirkon viereen. Kirkko on muodoltaan päätytornillinen pitkäkirkko ja se valmistui vuonna 1804.
Kirkon katteena on satulakatto. Kirkon tornin päällä oli alun perin avolyhty, mutta vuoden 1908 remontin yhteydessä se uusittiin uusgoottilaista tyyliä noudatellen päättymään huippuun ja neljään pieneen kulmatorniin. Kirkkosalin sisäkatto on matala, laudasta tehty tynnyriholvi. Itäisen alttarin takana on sakaristo ja papin kamari ja niiden päällä lehteri. Kirkkoa voidaan pitää tyypillisenä 1700-luvun lopun ja 1800-luvun alun ruotsalaisen virastoarkkitehtuurin edustajana. Sellaisena se on arkkitehtonisesti vaatimaton.
Kirkon sisäilme on vuoden 1934 korjauksesta, jonka suunnitteli arkkitehti A. W. Rancken.
Kirkon alttaritaulun on maalannut Arvid Liljelund ja se on vuodelta 1883. Teos on nimeltään "Kristuksen kirkastus". Taulun sanotaan olevan taiteilijan näkemys Rafaelin samannimisen taulun teemasta. Alttarin yläpuolella olevat 12 apostolia esittävät maalaukset ovat tuntemattomaksi jääneen taiteilijan käsialaa ilmeisesti 1820-luvulta. Kirkon urut ovat Jens Zachariassenin mekaaniset 7-äänikertaiset urut vuodelta 1877.
Kellotornissa olevat kellot ovat vuosilta 1782 ja 1810.
Museovirasto on määritellyt Pyhämaan kirkot ympäristöineen yhdeksi Suomen valtakunnallisesti merkittävistä rakennetuista kulttuuriympäristöistä.
Fletschhorn
Fletschhorn on 3 903 metriä korkea vuori Sveitsissä, Valais'n Alpeilla.
Jegihorn
Jegihorn on 3 206 metriä korkea vuorenhuippu Sveitsissä Valaisin Alpeilla.
Transformers: Cyber Missions
Transformers: Cyber Missions on yhdysvaltalainen 13-osainen tietokoneanimaatiosarja, joka kertoo sivujuonta elokuvasta "". Sarjaa esitettiin ensi kerran Yhdysvalloissa 21. tammikuuta 2010 Hasbron internetsivustolla ja Vimeolla. Sarjaa on esitetty myös Kanadassa YTV:llä.
Cyber Missions on myös suunnitteilla julkaistuksi DVD:lle Yhdysvalloissa.
Bumblebee ja Ironhide katsovat NESTin tukikohdassa Vector Sigmaan tallennettuja Optimus Primen tekemiä videopätkiä Autobottien taistelusta Decepticoneja vastaan, jotka historioitsija Alpha Trion on säilyttänyt. Kaksikko joutuu samalla taistelemaan yksittäisiä Decepticonien hyökkäyksiä vastaan. Lisäksi Optimus Prime kehottaa Bumblebeeta harjoittelemaan ja olemaan varuilla yllätyshyökkäyksiä vastaan, jonka myötä Ironhide valmentaa häntä.
Sarjassa Bumblebee kommunikoi elokuvien tavoin radion välityksellä. Hahmolle äänen antavat tämän myötä lähes kaikki sarjassa ääninäyttelevät henkilöt.
Frederic Remington
Frederic Remington (4. lokakuuta 1861 Canton, New York – 26. joulukuuta 1909) oli yhdysvaltalainen taidemaalari, kuvittaja, kuvanveistäjä ja kirjailija. Hänen dynaaminen esitystapansa nosti hänen taiteensa laajalti tunnetuksi ja loi myyttisen käsityksen villistä lännestä: cowboysta, ratsuväestä, intiaanisotureista ja erilaisista sotatantereista.
Remington pääsi Yalen yliopistoon taideopiskelijaksi. Hetkellinen kiinnostus nyrkkeilyyn ja jalkapalloon eivät vähentäneet hänen mielenkiintoaan taidetta kohtaan. Matkustellessaan ympäri Yhdysvaltoja hän tutustui erilaisiin paikkoihin. Näillä matkoillaan Remington luonnosteli kuvia ihmisistä ja ympäristöstä. Vuonna 1888 hän myi tekemiään kuvia suurille aikakauslehdille, kuten "Harper’s Weeklylle". Hänen tuotantonsa sisälsi myös veistoksia, joista tunnetuin oli "The Bronco Buster" (1895). Remingtonin tuotannon eräs teema oli yksilön kokema elämän ja kuoleman taistelu ylivoimaa vastaan.
Vuonna 1909 Remingtonin luomistyön katkaisi umpilisäkkeen tulehdus, jonka seurauksena hän menehtyi.
Dimetyyliallyylitranstransferaasi
Dimetyyliallyylitranstransferaasi eli farnesyylipyrofosfaattisyntaasi on entsyymi, joka katalysoi isopentenyylipyrofosfaatin ja dimetyyliallyylipyrofosfaatin kondensoitumista.
Dimetyyliallyylitranstransferaasi katalysoi isopentenyylipyrofosfaatin ja dimetyyliallyylipyrofosfaatin kondensoitumista geranyylipyrofosfaatiksi. Kondensoituminen tapahtuu dimetyyliallyylipyrofosfaatin ykköshiilen ja isopentenyylipyrofosfaatin neloshiilen kesken. Samalla reaktiossa vapautuu pyrofosfaatti-ioni. Entsyymi katalysoi myös geranyylipyrofosfaatin ja isopentenyylipyrofosfaatin reaktiota, jonka tuote on farnesyylipyrofosfaatti. Tyypiltään tämä reaktio on samanlainen kuin edellinenkin. Entsyymi ei katalysoi enää suurempien terpeenien esiasteiden kondensaatiota. Entsyymin rakenne sisältää runsaasti asparagiinihapporyhmiä, jotka sitoutuvat entsyymin toiminnalle tärkeisiin magnesium- ja mangaani-ioneihin sekä isopentenyylipyrofosfaatin pyrofosfaattiryhmään.
Entsyymi vaatii toimiakseen magnesium- tai mangaani-ioneita. Eliöstä riippuen entsyymi toimii parhaiten, kun lämpötila on 30–90 °C ja pH 5,5–9. Dimetyyliallyylitranstransferaasin inhibiittoreita ovat muun muassa eräät orgaaniset pyrofosfaatit, Triton X-100, joka toimii pieninä pitoisuuksina myös entsyymin aktivaattorina, ja pyrofosfaatti-ionit. Typpeä sisältävät bisfosfonaattilääkkeet, kuten risedronihappo, pamidronihappo ja tsoledronihappo estävät entsyymin toimintaa kiinnittymällä pyrofosfaattien ja metalli-ionien sitoutumiskohtaan.
Dimetyyliallyylitranstransferaasin entsyyminumero on EC 2.5.1.1 ja CAS-numero 9032-79-5.
Jack Clarke
Jack Clarke (s. 1. maaliskuuta 1988 Effingham Surrey) on brittiläinen moottoriurheilija. Nykyään hän kilpailee F2 luokassa. Clarke on entisen F1 kuljettajan ja Britannian Touring Car mestaruussarjan kuljettajan Julian Baileyn poikapuoli.
Clarke aloitti uransa Formula BMW sarjassa vuonna 2006. Vuonna 2007 Clarke kilpaili Formula Palmer Audi sarjassa sijoittuen sarjan neljänneksi. Clarke jatkoi sarjassa seuraavana vuonna sijoittuen jälleen neljänneksi. Vuonna 2009 Clarke siirtyi F2 luokkaan. Hän saavutti kaudella 6 pistettä.
Brands Hatchin kilpailussa 19.7. kierroksella 9 Clarken auto lähti käsistä Westfield mutkassa ajautuen rengasvalliin. Törmäyksen seurauksena vasen takarengas lähti pomppimaan vaarallisesti rataa kohti. Pietro Gandolfi ja Jolyon Palmer välttivät onnettomuuden, mutta rengas osui Henry Surteesia päähän kovalla vauhdilla. Surtees menetti tajuntansa ja ajautui ulos radalta. Surtees myöhemmin kuoli sairaalassa vammoihinsa. Clarkea ei kuitenkaan syytetty onnettomuudesta.
Clarke jatkoi F2 luokassa kaudella 2010 saavuttaen 3 palkintosijaa sijoittuen sarjapisteissä yhdeksänneksi. Clarke jatkoi sarjassa vuonna 2011 saavuttaen yhden voiton sijoittuen sarjapisteissä kahdeksanneksi.
Sinun silmiesi tähden
Sinun silmiesi tähden voi viitata seuraaviin asioihin:
Alankomaiden pääministeri
Alankomaiden pääministeri on Alankomaiden ministerineuvoston puheenjohtaja. Alankomaiden monarkki nimittää yleensä parlamentin alahuoneen vaaleissa enemmistön saaneen puolueen tai koalition johtajan pääministeriksi.
Pääministeri toimii ministerineuvoston puheenjohtajana, laatii agendan sen kokouksiin ja valvoo sen päätösten toimeenpanoa. Hän on samalla myös yleisten asioiden ministeri, jolle kuuluvat ne asiat jotka eivät kuulu minkään muun ministeriön toimialaan. Pääministeri ja monarkki tapaavat joka viikko.
Pääministerin virka-asunto on Catshuis, joka sijaitsee Haagissa.
Nykyinen pääministeri on Mark Rutte vuodesta 2010 lähtien.
Sinun silmiesi tähden (kappale)
Sinun silmiesi tähden on yksi tunnetuimmista suomalaisista iskelmäkappaleista. Sen kirjoittivat Toivo Kärki ja Reino Helismaa nimimerkeillä W. Stone ja Orvokki Itä. Tunnetuksi laulun teki Olavi Virta vuonna 1953. Hänen versionsa julkaistiin singlenä, jonka toisella puolella oli ”Olen luonasi tänään”.
Aluksi moni luuli kappaletta käännökseksi jostain amerikkalaisesta kappaleesta. Metro-tytöt-yhtyeen Hertta Louhivuori on kertonut, että kun hän työskenteli Musiikki-Fazerin myymälässä Helsingissä, kaksi muusikkoa tuli kysymään nuotteja lauluun. Hän kysyi, tarkoittivatko he Toivo Kärjen sävellystä, jolloin muusikot vastasivat: ”Ei me mitään Kärkeä haluta, vaan amerikkalainen Sinun silmiesi tähden.”
Virta esitti laulun elokuvassa "Pekka Puupää kesälaitumilla" (1953). Suurten soittolukujen ja levymyyntien myötä laulu nousi suureen suosioon ja siitä tuli ikivihreä. Sanoittaja Vexi Salmen mielestä kappale on parhaimpia suomalaisia rakkauslauluja.
Myöhemmin kappaleen on levyttänyt moni artisti, kuten Eino Grön, Pasi Kaunisto, Kari Tapio ja Samuli Edelmann. Lisäksi se on soinut muun muassa optikkoliikkeiden mainoksissa.
Kappaleen mukaan on nimetty myös muun muassa Virran 20 suosikkia -sarjan kokoelma "Sinun silmiesi tähden".
Hassen Matkat
Hassen Matkat oli Hans Westerbackin vuonna 1979 Turkuun perustama matkatoimisto. Se aloitti toimintansa tilauslennoilla Rodokselle. Pian yhtiö kasvoi valtakunnalliseksi, ja se oli 1980-luvulla Suomen suurin ja kannattavin matkatoimisto, vaikka sen toimintamallina oli myydä palveluitaan edullisesti. Se kilpailutti hankintojaan aktiivisesti ja käytti siksi tilauslentoyhtiöitä monista maista.
Vuonna 1988 Westerback myi yrityksen Rantasipi-hotelliketjun silloiselle omistajalle Karisma Investille. Vuonna 1997 Hassen matkat yhdistyi Fritidsresorin kanssa, ja vuonna 2001 se yhdistettiin Finnmatkoihin.
Kalle Kuusinen
Kalle Juho Petter Kuusinen (25. marraskuuta 1889 Sortavala – 22. marraskuuta 1980 Espoo) oli suomalainen kauppaneuvos, suurlahjoittaja ja vaatetusalalla toimineen Kuusinen Oy:n perustaja.
Kalle Kuusisen vanhemmat olivat räätälimestari, kauppias ja elokuvateatterin omistaja Juho Kuusinen (aik. Gröhn) ja ompelijatar Anna Kristina Kotilainen.
Kuusinen päätti ryhtyä kauppiaaksi jo käydessään oppikoulua Sortavalassa ja Joensuussa. Hän sairastui 18-vuotiaana tuberkuloosiin ja joutui Takaharjun parantolaan. Päästyään parantolasta Kuusinen kävi kauppakoulun ja teki sitten vuoden kestäneen opintomatkan Saksaan. Hän työskenteli sitten isänsä liikkeessä mutta joutui myös vielä viettämään aikoja parantolassa.
Oman "Vaatetuskauppa Kalle Kuusinen" -nimisen liikkeensä Kuusineen perusti isänsä tuella Käkisalmeen 1915. Liike alkoikin menestyä koska Kuusinen harjoitti runsaasti mainontaa ja hän kiinnitti huomiota myös asiakkaiden neuvomiseen. Kuusinen alkoi myös itse valmistaa vaatteita. Vuonna 1918 Kuusinen muutti Helsinkiin ja perusti sinne "Kuusinen Oy":n joka erikoistui räätäleille myytäviin miesten pukukankaisiin. Kuusinen järjesti asiakkainaan olleille räätäleille leikkuukursseja ja jakoi myös matka-apurahoja. Vuonna 1928 Helsinkiin perustettu Vaatturien ammattikoulu syntyi Kuusisen järjestämien vaatturipäivien pohjalta. Kuusisen liike pyrki myös edistämään pukeutumiskulttuuria eurooppalaisten esikuvien perusteella.
Kuusinen sai kauppaneuvoksen arvon 1936 ja hänestä tuli kauppatieteen kunniatohtori 1971. Kuusinen johti liikettään vuoteen 1940 saakka, ja uudesta 1949–1952 ja toimi sen jälkeen yhtiön johtokunnan puheenjohtajana vuoteen 1960 saakka. Eino Hirvonen oli toimitusjohtajana 1940–1948 ja 1953–1960. Kalle Kuusien poika kauppaneuvos Reijo Kuusinen (s. 1924) oli liikkeen johdossa vuodesta 1960 alkaen.
Kuusinen Oy:n tytäryhtiöitä olivat Tampereella pukutehdas Pukumestarit Oy ja Suinulassa Sartor Oy, joka valmisti paitoja ja ulkoiluasuja.
Kalle Kuusinen oli Bulgarian pääkonsuli 1937–1943. Kuusisella oli aluksi liikkeitä ympäri Suomea mutta 1970-luvulla toiminta keskitettiin Helsinkiin.
Reijo Kuusinen myi yhtiön osake-enemmistön 1985 ja yhtiön pääomistajaksi tuli liikemies Rauli Auran omistama "Kuusenjuuri Oy". Keväällä 1987 yhtiön osakkaana ollut kiinteistösijoittaja Matti Nurmi myi osakkeensa muun muassa Suomen Kommunistisen puolueen sijoitusyhtiölle "Sijoituslinkki Oy":lle. Kuusinen Oy:n nimeksi muuttui 1989 "Corum Oy" ja yhtiön vähittäiskauppatoiminta myytiin saman vuonna SOK:lle. Vuonna 1993 sekä Corum Oy että Kuusenjuuri Oy tekivät konkurssin tappiollisten kiinteistösijoitusten vuoksi. SOK puolestaan myi entisen Kuusisen myymälätoiminnot 2002 Tex Moda -ketjulle.
Kalle Kuusinen tuki taloudellisesti muun muassa Suomalaisuuden Liittoa, Liikesivistysrahastoa sekä 1939 perustettua Suomen Kulttuurirahastoa. Hän oli Kulttuurirahaston hallintoneuvoston puheenjohtaja.
Kalle Kuusinen oli naimisissa 1919–1958 Aino Esteri Lindroosin (1897–1958) kanssa. Heillä oli kolme lasta.
Messa (Puccini)
Messa on Giacomo Puccinin säveltämä messu neliääniselle kuorolle, tenori- ja baritonisolisteille ja orkesterille. Teos tunnetaan myös nimellä "Messa di Gloria", vaikka se on itse asiassa täydellinen viisiosainen messu eikä varsinainen "Messa di gloria", johon sisältyisivät vain Kyrie- ja Gloria-osat.
Puccini sävelsi messunsa päättötyökseen musiikkioppilaitos Istituto Musicale Pacinista. Se kantaesitettiin Luccassa 12. heinäkuuta 1880. Credo-osa oli sävelletty ja esitetty jo vuonna 1878 itsenäisenä teoksena. Puccini ei kuitenkaan koskaan itse julkaissut messun koko käsikirjoitusta, vaikka teos saikin aikanaan hyvän vastaanoton. Se esitettiin jälleen vasta vuonna 1952 – ensin Chicagossa, sitten Napolissa.
"Messan" teemoja Puccini hyödynsi myöhemmin muissa teoksissaan; esimerkiksi Agnus Dein musiikkia on käytetty "Manon Lescaut'ssa". "Edgarissa" on lainattu messun Kyrie-osaa.
Jeffrey Bruma
Jeffrey K. van Homoet Bruma (s. 13. marraskuuta 1991 Rotterdam, Alankomaat) on alankomaalainen jalkapalloilija. 186 senttimetriä pitkän Bruman pelipaikka on puolustuksen keskustassa tai oikealla laidalla. Hän edustaa Englannin Valioliigan Chelseaa.
Bruma siirtyi Chelseaan synnyinkaupunkinsa Feyenoordista 15-vuotiaana 100 000 punnan siirtokorvausta vastaan. 16-vuotiaana hän pelasi ensimmäisen kerran Chelsean reservijoukkueessa. Ensiesiintymisensä Valioliigassa Bruma teki lokakuussa 2009 tultuaan vaihdosta kentälle ottelussa Blackburnia vastaan. Yhteensä hän pelasi kauden 2009–10 aikana Chelsean ykkösjoukkuessa kolme virallista ottelua, joista kaksi Valioliigassa ja yhden Englannin liigacupissa.
Alankomaiden A-maajoukkueessa Bruma pelasi ensimmäisen ottelunsa heinäkuussa 2010 Ukrainaa vastaan.
Myös Bruman isoveli Marciano on tullut tunnetuksi ammattilaisjalkapalloilijana.
Myriam Soumaré
Myriam Soumaré (s. 29. lokakuuta 1986 Pariisi) on ranskalainen pikajuoksija.
Soumaré oli kolmas alle 23-vuotiaiden EM-kilpailujen 100 metrin juoksussa Debrecenissä 2007. Berliinin MM-kilpailuissa 2009 hän karsiutui saman matkan puolivälierissä. Dohan sisäratojen MM-kilpailuissa 2010 hän oli 60 metrillä kahdeksas.
Barcelonan EM-kilpailuissa 2010 Soumaré voitti Euroopan-mestaruuden 200 metrin juoksussa ennätyksellään 22,32. Lisäksi hän sai pronssia 100 metrillä niin ikään ennätysajallaan 11,18 ja juoksi avausosuuden Ranskan hopeajoukkueessa 4 × 100 metrin viestissä.
Pariisin sisäratojen EM-kilpailuissa 2011 Soumaré sijoittui 60 metrillä seitsemänneksi ajalla 7,24 s. Daegun MM-kilpailuissa 2011 hän karsiutui välierissä sekä 100 että 200 metrillä. Helsingin EM-kilpailuissa 2012 hän sai pronssia 200 metrillä ajalla 23,21. Lontoon olympialaisissa hän selviytyi 100 metrillä välieriin ja sijoittui 200 metrillä seitsemänneksi.
Göteborgin EM-hallikilpailuissa 2013 Soumaré sai 60 metrillä alun perin pronssia ajalla 7,11, mutta nousi hopealle voittaja Tezdżan Naimovan dopingnäytteen osoittauduttua positiiviseksi. Moskovan MM-kilpailuissa 2013 hän karsiutui 100 ja 200 metrin välierissä. Zürichin EM-kisoissa 2014 Soumaré oli 100 metrillä toinen ajalla 11,16, 200 metrillä kolmas ajalla 22,58 ja sai pikaviestissä hopeaa.
Messa di Gloria
Messa di Gloria on seuraavien musiikkiteoksien nimi:
Leijonaportti
Leijonaportti on muinaisen Mykenen kaupungin pääportti, joka sijaitsee linnoitetun alueen luoteiskulmassa. Portilta alkava nouseva tie johtaa ylös kaupungin läpi megaronille saakka.
Leijonaportti on peräisin 1300-luvulta eaa., ja se on saanut nimensä kolmionmallisesta leijonareliefistä, joka on veistetty portin päälle. Reliefi on Euroopan vanhin säilynyt kivestä hakattu veistos, ja siinä kuvataan kahta vastakkain seisovaa leijonaa.
Portille muurin ulkopuolelta johtava tie kääntyy vasemmalle ja kulkee noin 45 metrin matkan muurin reunustaa pitkin. Portin oikea puoli on vahvistettu paksummaksi ja siinä on mahdollisesti sijainnut torni. Tämä rakennelma muodosti 17 metriä pitkän ja kymmenen metriä leveän käytävän, joka helpotti sisäänkäynnin puolustamista.
Porttiholvi koostuu neljästä monoliittisesta lohkareesta, joiden väliin jää 3,1 metriä korkea ja kolme metriä leveä kulkuaukko. Nämä lohkareet on liitetty toisiinsa ilman laastia. Kantaviin monoliitteihin on tehty kaksi syvennystä, jotka mahdollistivat poikkiparrun käyttämisen portin sulkemiseen. Itse portti lienee koostunut kahdesta puisesta pronssivahvistetusta ovesta, jotka aukenivat sivuille. Holvipielissä on edelleen nähtävissä irronneiden saranarakennelmien paikat.
Holvin kamana koostuu noin 12-tonnisesta monoliitista, jonka yläpuolella on portille nimensä antanut kolmion muotoinen leijonakuvio. Siinä kahden uhrialttarin päältä nousevan keskipilarin molemmin puolin on asetettu leijona siten, että niiden etutassut lepäävät näiden jalustojen päällä. Mykenen kuningassuvun tunnuksena toimineen pilarin kapiteelissa on erityinen kuviointi, ja sen neljä ympyrää viittaavat muodoltaan ilmeisesti kattopalkkien päihin. Leijonien päät oli luultavasti valmistettu pronssista tai steatiitista, mutta niitä ei ole kaivauksissa onnistuttu löytämään.
Välittömästi oikealla heti portin jälkeen kapeat portaat johtavat muurin päälle.
Portin rakentaminen noin 1250 eaa. on luettu mykeneläisen kuningas Atreuksen ansioksi. Se todistaa yhdessä kyklooppimuurin kanssa tämän muinaisen kaupungin suuruutta ja ainutlaatuista vaurautta.
Leijonaportti löydettiin, kaivettiin esiin ja entisöitiin Mykenen ensimmäisten kaivausten aikaan 1841 kreikkalaisen arkeologin Kyriakos Pittakiksen johdolla. Muuriosiot tällä alueella olivat melkein kokonaan hautautuneet maanpinnan alapuolelle. 1874 Heinrich Schliemann jatkoi kaivauksia kattamaan koko alueen.
Sven-Olof Högnäs
Sven-Olof Högnäs (21. elokuuta 1910 Alaveteli – 8. kesäkuuta 1961 Vaasa) oli suomenruotsalainen opettaja, toimittaja ja kirjailija. Hänen nuorempi veljensä oli toimittaja Tor Högnäs.
Högnäs toimi aluksi kansakoulunopettajana Alavetelissä, Purmossa, Kruunupyyssä, Vöyrissä ja Öjassa. Vuonna 1954 hän ryhtyi kokopäiväiseksi toimittajaksi ja oli ensin Jakobstads Tidningin palveluksessa ja sen jälkeen Hufvudstadsbladetin Vaasan-toimittajana. Hän kirjoitti pakinoita nimimerkillä "Bonzo".
Högnäs oli myös Horisont-kulttuurilehden päätoimittaja 1954–1961 ja Svenska Österbottens litteraturföreningin puheenjohtajana 1951–1953.
S. A. Kosonen
Sven Albin (S. A.) Kosonen (29. maaliskuuta 1909 Turku – 22. elokuuta 1961 Oulu) oli suomalainen kristosofinen kirjailija.
Kosonen liittyi 1930-luvun puolivälissä Ruusu-Ristin jäseneksi tutustuttuaan Pekka Ervastin kirjaan "Mitä on kuolema?" ja käytyään kuulemassa J. R. Hannulan Oulussa pitämää esitelmää. Hän oli perustamassa 1940 Pekka Ervastin kannatusliittoa ja samana vuonna hän perusti 10 kertaa vuodessa ilmestyneen "Pohjolan Valo" -aikakauslehden. Kosonen oli lehden vastaavana toimittajana vuoteen 1960 saakka jolloin hän siirsi tehtävät Alma Allinniemelle ja muutti itse Nivalaan.
Henry F. Farny
Henry F. Farny (1847 – 1916) oli Ranskassa syntynyt taidemaalari, joka muutti jo nuorena Pennsylvaniaan vanhempiensa mukana. Täältä hän siirtyi Cincinnatiin Ohioon, josta hän paikallisten taiteilijoiden polkuja seuraten matkusti opiskelemaan Düsseldorfin taideakatemiaan ja Münchenin taideakatemiaan.
Villin lännen maalauksillaan kuuluisuutta saavuttanut Albert Bierstadt rohkaisi nuorta Farnya matkustamaan Yhdysvaltain länsiosiin ja erikoistumaan tasankointiaanien kulttuuriin. Farny otti oppia saksalaisten mestareiden töistä ja kehitti samalla omaa tekniikkaansa. Vuonna 1881 hän teki ensimmäisen matkansa suurille tasangoille ja oli otaksuttavasti eräs sioux-johtaja Istuvan Härän pidätyksen silminnäkijöitä. Myöhemmin Farny teki useita matkoja länteen ja painoi mieleensä näkemiään tapahtumia ja maisemia tasangoilla ja vuoristoissa. Kerättyään tarpeellisen määrän materiaalia hän palasi studioonsa Cincinnatiin. Valokuvien ja mieleen piirtyneitten muistikuvien avulla hän ikuisti tasankojen ja vuoristojen intiaanikulttuuria öljyvärimaalauksiinsa.
Paperback Writer (kirja)
Paperback Writer on Mark Shipperin kirjoittama puoliksi fiktiivinen, satiirinen Beatles-historiikki vuodelta 1978. Siinä yhdistetään tositapahtumia fiktioon ja muun muassa väitetään, että Beatlesien ensimmäinen LP olisi ollut nimeltään "We're Gonna Change the Face of Pop Music Forever". Kirja huipentuu Beatlesin comebackiin ja uuden albumin julkaisuun vuonna 1977.
Kirja on ilmestynyt suomeksi 1982 nimellä "Paperback writer – Beatlesien elämä ja toiminta", Juice Leskisen suomentamana.
Amor prohibido
Amor prohibido voi tarkoittaa seuraavia:
Vanjoki (täsmennyssivu)
Vanjoki voi viitata johonkin seuraavista:
Heikinsuo
Heikinsuo on entisessä Karinaisten kunnassa sijaitseva kulmakunta. Heikinsuolla on peruskoulun toimipiste ja runsaasti yritystoimintaa. Karinainen liitettiin 2005 Pöytyän kuntaan.
Heikinsuolaiset tekivät vuonna 2016 esityksen Heikinsuon liittämisestä Auraan. Esitystä kannatti yli 90 prosenttia Heikinsuon asukkaista. Auran kunnanvaltuusto kannatti esitystä, mutta Pöytyän valtuusto vastusti sitä.
Heikinsuolla asuu runsaasti esikoislestadiolaisia, ja tällä herätysliikkeellä on siellä myös rukoushuone. Rukoushuone on rakennettu alun perin vuonna 1952, minkä jälkeen sitä on laajennettu useita kertoja.
Carl Lindbom
Carl Lindbom (s. 10. marraskuuta 1991 Espoo) on suomalainen koripalloilija, pelipaikaltaan pääasiassa pieni laitahyökkääjä. Hän on pelannut Suomen lisäksi Saksan ja Liettuan pääsarjoissa ja eurooppalaisissa seurajoukkuekilpailuissa. Lindbom on voittanut urallaan muun muassa kaksi Suomen cup-mestaruutta ja kolme SM-pronssia.
Lindbom valittiin Korisliigan parhaaksi kuudenneksi pelaajaksi kaudella 2011–2012. Hän on edustanut myös Suomen nuorisomaajoukkueita ja miesten maajoukkuetta muun muassa vuoden 2017 EM-kilpailuissa.
Lindbom aloitti koripallon Torpan Poikien juniorijoukkueissa seitsemän vuoden ikäisenä. Hän nousi Espoon Hongan edustusjoukkueeseen kaudeksi 2008–2009. Elokuussa 2010 Lindbom siirtyi saksalaiseen Skyliners Frankfurtiin, jossa hän pelasi seuran edustusjoukkueessa sekä farmijoukkueessa. Tammikuussa 2011 hänet myytiin vuokralle Espoon Honkaan. Loppukaudeksi hän palasi takaisin Frankfurtiin. Lindbomilla oli sopimusta vuosi jäljellä Skylinersin kanssa, mutta hän päätti siirtyä Torpan Poikiin, josta tuli myös Callen läpimurtokausi. ToPossa Lindbom pelasi 10,4 pisteen ja 4,2 levypallon ottelukohtaisilla keskiarvoilla ja saavutti kaudella 2011–2012 SM-pronssia. Kauden päätteeksi hänet valittiin kauden parhaaksi kuudenneksi pelaajaksi.
Kaudeksi 2012–2013 Lindbom siirtyi Tampereen Pyrintöön. Hän teki Korisliigan piste-ennätyksensä, 31 pistettä, 30. joulukuuta 2012 Lappeenrannan NMKY:tä vastaan. Pyrintö pelasi kauden aikana EuroChallengen alkulohkovaiheessa, sijoittui Korisliigassa viidenneksi ja voitti liigacupin. Kaudeksi 2013–2014 Lindbom teki pelaajasopimuksen Nilan Bisons Loimaan kanssa. Yhden pelikauden jälkeen hän siirtyi SM-sarjaan nousseeseen Helsinki Seagullsiin.
Kesäkuussa 2015 Lindbom teki Seagullsin kanssa 1+1-vuotisen jatkosopimuksen. Seagulls ylsi neljänneksi.
Toukokuun 2016 lopulla Lindbom teki Seagullsin kanssa vuoden pituisen jatkosopimuksen.
Syyskuussa 2017 Lindbom siirtyi liettualaiseen pääsarjajoukkue KK Juventusiin, joka osallistui myös Mestarien liigan karsintoihin.
Lindbom pelasi urallaan 39 A-nuorten ja 32 alle 20-vuotiaiden maaottelua. Hänet valittiin ensimmäisen kerran miesten maajoukkuerinkiin maaliskuussa 2012.
Kesällä 2017 Lindbom valittiin Suomen turnauskokoonpanoon syksyn EM-kilpailuihin. Lindbomin pelipaikalle oli kilpailua, ja lopullinen valinta tehtiin hänen ja Alex Murphyn välillä.
Lindbomin isä Curt Lindbom toimi Suomen Koripalloliiton puheenjohtajana.
Verinen keihäs Fujivuorella
Verinen keihäs Fujivuorella, () on Tomu Uchidan vuonna 1955 ohjaama samurai-elokuva. Elokuva on eräänlainen hidas ”road movie” jossa edetään verkalleen kohti dramaattista loppua.
Samurai kulkee seurueensa kanssa matkalla Edoon. Huomio kiinnittyy heti keihästä kantavaan Chiezō Kataokaan. Tarkoitus on saattaa juopotteluun taipuvainen isäntä kommelluksitta Japanin pääkaupunkiin jossa tätä odotetaan. Elokuvan loppukohtauksessa käydään lopputaistelu tavallisesta poiketen keihäällä varustettu mies vastaan miekkailijoiden joukko.
Daisuke Katō voitti vuonna Blue Ribbon Award parhaasta sivuroolista.
Lammaslampi
Lammaslampi () on pieni järvi Länsi-Vantaan Hämeenkylän kaupunginosan Pähkinärinteen asuinalueen äärellä. Lampi on ruskeavetinen ja rehevä, ja kuuluu Pitkäjärven valuma-alueeseen.
Lammaslampi sijaitsee keskellä Pähkinärinteen asutusta ja on tärkeä lähivirkistysalue. Veden laatu on ollut vaihtelevaa viime vuosina; lampea on kunnostettu ruoppaamalla ja hapettamalla.
Lampi saa vetensä Jupperista ja Linnaisista Furumossensuon kautta.
Laskuoja lähtee lammen kaakkoiskulmasta ja kiertää osin putkitettuna Variston ja Askiston kautta Pitkäjärveen.
Lammaslammen nimi esiintyy 1700-luvun kirjoituksissa vielä muodossa "Lamj träsk", ja nimen alkuosa viittaakin suomen kielen sanaan "lammi", joka on länsimurteinen vastine itämurteiselle ja yleiskieleen vakiintuneelle sanalle "lampi". Myöhemmin nimi on lyhentynyt muotoon "Lammträsk", jolloin sen alkuosan alkuperäinen merkitys on hämärtynyt ja se on sekoittunut ruotsin kielen karitsaa tarkoittavan sanan "lamm" kanssa. Tästä ruotsinkielisestä muodosta kääntämällä onkin sitten saatu lammen nykyinen suomenkielinen nimi.
Krizz Kaliko
Krizz Kaliko (oik. "Samuel S.W. Watson)" (s. 7. maaliskuuta 1974 Kansas City, Missouri, Yhdysvallat) on yhdysvaltalainen rap-muusikko ja laulaja. Hänet tunnetaan laajalti hyvän ystävänsä Tech N9nen sidekickinä. Viime vuosina Krizz Kaliko on julkaissut aktiivisesti myös soolomateriaalia, joka on otettu erittäin positiivisesti vastaan. Hänen kokeileva musiikkinsa sekoittaa rapiin muun muassa rockia, funkia, rnbtä ja dubstepiä.
Krizz Kaliko esiintyy vain harvoin ilman aurinkolaseja, mikä johtuu ihosairaus vitiligosta, jonka voi havaita valkoisista läiskistä hänen silmiensä ympärillä. Kalikolla on myös diagnosoitu kaksisuuntainen mielialahäiriö. Hän on kirjoittanut kummastakin sairaudestaan kappaleet.
Urheilutoimittajain Liitto
Urheilutoimittajain Liitto on urheilutoimittajien koulutus- ja etujärjestö, joka on perustettu vuonna 1931 nimellä "Urheilutoimittajien kerho". Liittoon kuuluu 500 jäsentä ja paikallisyhdistysten kautta 910 jäsentä.
Kun lehtien urheilukirjoittaminen oli 1920-luvulla vilkastunut, kerhoa perustettaessa siihen hyväksyttiin jäseneksi ”kaikki vakinaiset ja tilapäiset urheilutoimittajat”. Aluksi toiminta oli Helsinki-keskeistä, ja pääasiallisia toimintamuotoja olivat jäsentenväliset urheilukilpailut ja kerhoillat. Ammatillista koulutusta alettiin järjestää 1941. Kerho muuttui 1951 liitoksi, ja jäsenistö jaettiin kahtia: päätoimiset urheilutoimittajat A-jäseniksi, sivutoimiset B-jäseniksi. 1970-luvun lopulla liitto sai keskusjärjestön muodon, siitä tuli ammattilaisten liitto. Henkilöjäsenten lisäksi liitossa on 15 paikallisyhdistystä, joiden kautta jäseninä (noin 910) ovat sivutoimiset urheilutoimittajat.
Julkisuudessa näkyvin liiton tapahtuma on Vuoden urheilija -tapahtuma, jossa on vuodesta 1947 julkistettu vuoden urheilija ja myös eri lajien parhaat.
Järjestön perustamisen henkinen isä oli Idrottsbladetin toimitussihteeri Henning Relander, joka pohjusti yhteisen yhdistyksen perustamista ja kirjoitti asiasta. Hänen kanssaan perustamisasiakirjan allekirjoittivat Martti Jukola, Tauno Tattari ja Einari Mannelin (Mannerla).
Vuonna 2014 liiton hallitukseen kuuluivat Heikki Miettinen (pj.), Asko Tanhuanpää (varapj.), Arto Aunola, Matti Hannula, Jussi Heimo, Christoffer Herberts, Markus Karjalainen, Kari Linna ja Nina Vanhatalo.
Vuonna 2017 liiton uudeksi puheenjohtajaksi valittiin Kalle Virtapohja.
Don Gilmore
Don Gilmore on yhdysvaltalainen musiikkituottaja. Parhaiten hänet tunnetaan Linkin Parkin kahden ensimmäisen studioalbumin, "Hybrid Theoryn" ja "Meteoran", tuottamisesta. Gilmore on tuottanut albumeita myös Lacuna Coilille, Avril Lavignelle, Good Charlottelle, Duran Duranille, K'naanille, Bullet for My Valentinelle, Dashboard Confessionalille, Eve 6:lle ja Hollywood Undeadille.
Tauragėn kunnallispiiri
Tauragėn kunnallispiiri () on yksi Liettuan kuudestakymmenestä kunnallispiiristä, joka sijaitsee Tauragėn läänissä. Vuonna 2008 kunnallispiirin väkiluku oli 50 690 asukasta. Hallinnollisena keskuksena toimii Tauragė.
Fabio Borini
Fabio Borini (s. 29. maaliskuuta 1991 Bentivoglio, Italia) on italialainen jalkapalloilija. 180 senttimetriä pitkän Borinin pelipaikka on hyökkääjä. Hän edustaa Serie A:n Milania lainalla englantilaisesta Sunderlandista.
Yhdeksänvuotiaana jalkapallon harrastamisen aloittanut Borini siirtyi Chelseaan kasvattajaseurastaan Bolognasta kesällä 2007. Ensiesiintymisensä Chelsean ykkösjoukkueessa Borini teki syyskuussa 2009 tultuaan vaihdosta kentälle ottelussa Tottenhamia vastaan. 8. joulukuuta hän pelasi ensimmäisen Mestarien liiga -ottelunsa APOELia vastaan. Yhteensä hän pelasi kauden 2009–2010 aikana Chelsean ykkösjoukkueessa kahdeksan virallista ottelua, joista neljä Valioliigassa.
Alkuvuonna 2011 Borini kävi lainalla Swansea Cityssä ja kaudeksi 2011–2012 hän siirtyi Romaan. Kesällä 2012 hän palasi takaisin Englantiin, tällä kertaa Liverpooliin. Borini pelasi kaudella 2012-2013 13 ottelua ja teki kauden ainoan maalinsa Newcastlea vastaan, jonka jälkeen hän vietti seuraavan kauden 2013-2014 lainalla Sunderlandissa tehden 32 ottelussa 7 maalia.
Borini debytoi Italian maajoukkueessa 29. helmikuuta 2012 Yhdysvaltoja vastaan.
Osvaldo Suárez
Osvaldo Roberto Suárez (s. 17. maaliskuuta 1934 Sarandí) on argentiinalainen entinen yleisurheilija, joka kilpaili keski- ja pitkien matkojen juoksuissa. Hän voitti Pan-Amerikan kisoissa kuusi mitalia, joista neljä on kultaisia ja kaksi hopeisia. Suárez menestyi myös Etelä-Amerikan-mestaruuskilpailuissa, joissa hän voitti yhteensä kolmetoista mitalia neljältä eri matkalta. Hän osallistui olympialaisiin kahdesti, vuosina 1960 ja 1964. Suárez sijoittui Rooman kisoissa 1960 maratonilla yhdeksänneksi, mutta joutui keskeyttämään neljä vuotta myöhemmin samalla matkalla.
Jani Kallunki
Jani Kallunki (s. 5. marraskuuta 1975 Skövde) on suomalainen näkövammainen judoka. Hänen painoluokkansa on 66 kg ja näkövammaisluokituksensa B2. Hänen seuransa on helsinkiläinen Meido-Kan.
Paralympialaisissa Kallunki saavutti luokassaan pronssia vuosina 2004 ja 2008. EM-kisoissa hän saavutti kultaa vuosina 2007 ja 2009 sekä hopeaa vuonna 2005. MM-kisoista hänellä on pronssia vuodelta 2006.
Kallunki päätti uransa vuoden 2014 lopussa.
VIP (hiplife-yhtye)
VIP (Vision In Progress, joskus myös V.I.P.) on ghanalainen hiplife-yhtye. Se on voittanut 5 palkintoa Ghana Music Awardsissa. Yhtyeen suosituimpia kappaleita ovat mm. I think i like am ja Away.
VIP on esiintynyt Yhdistyneessä kuningaskunnassa, Alankomaissa (Amsterdamissa ja Haagissa), Liberiassa, Sierra Leonessa, Nigeriassa ja Etelä-Afrikassa.
VIP:in viimeisin albumi My Love julkaistiin vuonna 2007 ja se sisälsi yhteistyötä Tony Tetuilan, 2 Facen ja Awadin kanssa.
Rampage
Rampage on kuvitteellinen robotti "Transformers"-universumissa, joka kuuluu pahoihin Decepticoneihin.
"The Transformersissa" Rampage on yksi Predaconeista, jotka Decepticonien ja Quintessonien liittoutuma oli yhdessä rakentanut. Rampage muuntautuu mekaaniseksi tiikeriksi.
"Beast Wars"-sarjassa oli Maximalien protoformeista rakennettu robotti, joka päättikin liittyä Predaconeihin. Rampage muuntautuu sekä kookosravuksi että panssarivaunuksi.
"ssa" Rampage on Wheeljackin japanilainen nimi.
Elokuvassa "" Rampage on yksi Constructiconeista ja heistä myös pienin (vain 6 metriä pitkä). Rampage sai surmansa Egyptissä, kun Bumblebee repi häneltä käsivarret irti ja potkaisi häntä samalla rintaan.
Rampage muuntautuu Caterpillar D9L-puskutraktoriksi ja hänen äänenään elokuvassa on Kevin Michael Richardson.
Juha Ruokola
Juha Ruokola on suomalainen nyrkkeilyn EM-mitalisti.
Ruokola sai vuoden 2000 Tampereen EM-kilpailujen 75 kg:n sarjan avausottelussaan luovutusvoiton Turkin Firat Karagollusta ja kukisti puolivälierässä azerbaidžanilaisen Adaliat Agayevin pistein 7–2. Välieräottelussa hän hävisi Kroatian Stjepan Bozicille 5–10 saaden pronssia.
Ruokola edusti seuratasolla Tampereen Voimailuseuraa. Hän voitti Suomen-mestaruuden 71 kg:n sarjassa 1999, 75-kiloisissa 2000, 81 kg:n painoluokassa 2002 ja 2003 sekä 91-kiloisissa 2004. SM-hopeaa hän saavutti 57 kg:n sarjassa 1994, 71-kiloisissa 1998 ja 75 kg:n sarjassa 2001 sekä SM-pronssia 51 kg:n painoluokassa 1993 ja 67-kiloisissa 1996 ja 1997.
Crans-Montana
Crans-Montana on kunta sekä matkailu- ja talviurheilualue Sveitsissä, Valais'n kantonissa.
Crans-Montanan nimeä on käytetty yleisesti 1990-luvulta alkaen, kun Crans-sur-Sierren, Montana-Vermalan ja Aminonan matkailualueet ryhtyivät markkinointiyhteistyöhön. Crans-Montanan nimi juontaa juurensa Crans-sur-Sierren matkailualueen ja Montanan kunnan nimistä. Alueella on ollut matkailutoimintaa 1890-luvulta alkaen. Crans-sur-Sierreen perustettiin vuonna 1907 majatalo, josta myöhemmin kehittyi golfhotelli ja golfharrastuksen keskus. Montanan ensimmäinen hotelli avattiin vuonna 1892 sekä kylpylä vuonna 1901. Talviurheilun nousu alkoi 1950-luvulla.
Crans-Montanan kunta perustettiin 1.1.2017, kun neljä alueen kuntaa (Chermignon, Mollens, Montana ja Randogne) yhdistyivät. Vuoden 2015 lopussa näissä kunnissa oli yhteensä 10 931 vakinaista asukasta.
Crans-Montanan kunta sijaitsee Rhônen laakson pohjoisrinteellä, Bernin Alppien etelärinteellä. Kunnan korkein vuori on Schneehore (3 178 m mpy.) Tunnettuja vuoria ovat myös Mont­-Lachaux ja Bella Lui.
Crans-Montana on Sveitsin tärkeimpiä matkailualueita. Crans-Montana on sekä kesä- että talvimatkailualuetta laskettelurineineen, kylpylöineen, kasinoineen ja golfkenttineen. Alueen vanhan elinkeinon, maatalouden, merkitys on vähentynyt lähes olemattomiin. Matkailualueena Crans-Montana on kuntaa laajempi käsite: Lensin kunta on läntisin osa aluetta.
Crans-Montanaan on maantieyhteys Sierrestä ja Sionista. Linja-auto- ja funikulaariyhteys alueelle on Sierrestä. Paikallinen, kylien välinen liikenne on hoidettu busseilla. Kulku vuorille tapahtuu monilla köysiradoilla.
Marcel Uderzo
Marcel Uderzo (s. 20. joulukuuta 1933) on ranskalainen sarjakuvataiteilija. Hän on Asterix-piirtäjä Albert Uderzon pikkuveli. Hän on toiminut Asterix seikkailee-albumien värittäjänä ja muun muassa piirtänyt albumiin Asterix gallialainen yhden sivun, kuvittanut Asterix valloittaa Rooman-piirroselokuvan elokuva-albumin, tehnyt Jean-Michel Charlierin Haikaralaivue-sarjan Pilvien rosvot-albumin kuvituksen yhdessä Jean Giraudin ja veljensä Albertin kanssa sekä työstänyt monia muita sarjakuvia.
Öis
Öis on hip hop -yhtye Kaucasista tutun Aztran (entinen Hullu A) 1. lokakuuta 2010 julkaisema omakustannealbumi.
Albumin tuotannosta vastaa kokonaisuudessan Aztra itse. Poikkeuksena kappale "Helvetti liekeis", jonka tuotannosta vastaa Aztran lisäksi Samu. Albumilta on julkaistu kaksi näytekappaletta nimikkokappale "Öis", jolla vierailevat Raipati ja Laineen Kasperi sekä kappale "Vaarallisii". Kappaleista ensimmäinen on ladattavissa Redrum-187 -sivustolla.
Pursupikkumittari
Pursupikkumittari ("Eupithecia gelidata") on suolla elävä pikkumittari.
Pursupikkumittarin siipien kärkiväli on keskimäärin vähän yli 18 mm ja siipien väri on harmahtavan ruskeanvalkoinen. Takasiipi on vaaleampi kuin etusiipi. Lajin etusiivet ovat suipot ja leveämmät kuin useilla muilla suvun lajeilla. Lajin ulkonäkö on samanlainen kaikkialla sen levinneisyysalueella.
Pursupikkumittaria on holarktinen laji, jota tavataan sekä Pohjois-Amerikan että Euraasian pohjoisosissa. Nimialalaji on levinnyt Amerikassa Kanadasta Uuteen Meksikoon ja Coloradoon, mutta sitä on tavattu myös Grönlannissa. Alalaji "hyperboreata" esiintyy Euroopassa Fennoskandiasta Saksaan, Baltiaan ja Pohjois-Venäjälle ulottuvalla alueella. Suomessa lajia tavataan pääasiassa Pohjois-Suomessa ja Lapissa. Maassa on myös muualla pieniä paikallisia populaatioita. Se on alueellisesti uhanalainen Ahvenanmaalla ja Lounais-Suomessa.
Lajin lentoaika on eteläisessä Suomessa yleensä kesäkuun toisella ja kolmannella viikolla, äärihavainnot ovat touko-heinäkuulta. Lapissa lajin lentoaika on kesäkuun puolivälistä heinäkuun puoliväliin.
Lajia tavataan pääasiassa isovarpurämeillä sekä niiden laita-alueilla. Levinneisyysalueen pohjoisosassa laji lentää myös kuivilla kankailla, suopursua kasvavilla paljakan osilla ja tunturikoivikossa.
Toukat käyttävät ravintonaan yksinomaan suopursua.
Farnborough’n ilmailunäyttely
Farnborough'n ilmailunäyttely on viikon mittainen kansainvälinen alan väelle suunnattu näyttely. Se järjestetään parillisina vuosina heinäkuussa Farnborough'n lentokentällä Hampshiressa Englannissa. Järjestäjänä on Farnborough International Limited, jonka omistaa Society of British Aerospace Companies (SBAC) ja siellä esitellään sekä siviili- että sotilaskalustoa mahdollisille ostajille. Se on Pariisin ilmailunäyttelyn ja Berliinin ILA-näyttelyn ohella EU-alueen merkittävin alan tapahtuma.